Պենտհաուս (հեռուստասերիալ)

«Պենտհաուս» (, ), հարավկորեական հեռուստասերիալ, որի գլխավոր դերերում են Լի Ջի Ան, Կիմ Սո Յոնը, Իյուջինը, Ում Կի Ջունը, Յուն Չոն Հունը և Փաք Ին Սոկը։ Հեռուստասերիալը, նկարահանված Ջու Դոն Մինի և գրված Քիմ Սուն Օկի կողմից, պատմում է անշարժ գույքի և կրթության համար պատերազմի, առաջինը լինելու մասին։ Պրեմիերան տեղի է ունեցել 2020 թվականի հոկտեմբերի 26-ին՝ SBS հեռուստաալիքով։ Առաջին թիզերը թողարկվել է 2020 թվականի սեպտեմբերի 29-ին։ Երկրորդ եթերաշրջանի թիզերը թողարկվել է 2021 թվականի հունվարի 12-ին։

1-ին եթերաշրջանի ավարտին հեռուստասերիալն 5,3 միլիոն դիտորդներով զբաղեցրել է «Կորեայի լավագույն 50 հեռուստասերիալներն ըստ համազգային դիտողների» ցանկի 9-րդ հորիզոնականը։ Սերիալը զբաղեցրել է բոլոր հեռուստաալիքների մինի սերիալների առաջին հորիզոնականը 21 անգամ՝ 2020 թվականի հոկտեմբերի 26-ից մինչև 2021 թվականի հունվարի 5-ը։

Ըստ հեռուստասերիալի 2-րդ եթերաշրջանի ավարտի՝ 2021 թվականի ապրիլի 2-ի, հեռուստասերիալը՝ 5, 69 միլիոն դիտորդներով զբաղեցրել է «Կորեայի լավագույն 50 հեռուստասերիալներն ըստ համազգային դիտողների» ցանկի 8-րդ հորիզոնականը։ Սերիալը զբաղեցրել է բոլոր հեռուստաալիքների մինի սերիալների առաջին հորիզոնականը 13 անգամ՝ 2021 թվականի փետրվարի 19-ից մինչև 2021 թվականի ապրիլի 2-ը։

Եթերաշրջաններ

Սյուժե

Առաջին եթերաշրջան
«Պենտհաուսը» պատմում է Հերա պալատում ապրող հարուստ ընտանիքների և Չեոանգա արվեստի դպրոցում սովորող նրանց երեխաների պատմությունը։

Շիմ Սու Րյոնը ողբերգական անցյալով էլեգանտ և հարուստ կին է։ Նրա ամուսինը՝ Ջու Դանթեն, հաջողակ բիզնեսմեն է։ Հետագայում նա իմանում է, որ ամուսինն իրենից ինչ-որ բան է թաքցնում։

Օ Յուն Հին հասարակ ընտանիքից է։ Նա ավագ դպրոցից վատ հարաբերությունների մեջ է Չոն Սու Ջինի հետ։ Չոն Սու Ջինը հայտնի սոպրանո է, որի հայրը Չեոանգա արվեստի դպրոցի տնօրենն է։ Նրանք և Հա Յուն Չոլը գտնվում են սիրային եռանկյունու մեջ։

Այս երեք կանայք պատրաստ են ամեն բան անել իրենց երեխաների համար։ Սակայն, նրանց կյանքը սկսվում է կործանվել, երբ խորհրդավոր մի աղջիկ՝ Մին Սոլ Ան, Հերա պալատում երեկույթի ժամանակ ընկնում է Հերա աստվածուհու արձանի վրա և մահանում է։ Հերա պալատի բնակիչները փորձում են թաքցնել այն փաստը, որ աղջիկը մահացել է պալատի տարածքում, ինչպես նաև սկսում են միմյանց կասկածել աղջկա սպանության մեջ։

Երկրորդ եթերաշրջան
«Պենտհաուսի» երկրորդ եթերաշրջանը կենտրոնացած է Շիմ Սու Րյոնի գաղտնիքի, Չոն Սու Ջինի վրեժի և Հերա պալատի երեխաների վրա, որոնք ցանկանում են լավագույնը լինել Չեոանգա արվեստի դպրոցում և դպրոցի փառատոնի ժամանակ հաղթել գլխավոր մրցանակը

Արտադրություն

Զարգացում
Հեռուստասերիալի արտադրության համար ծախսվել է 31 միլիարդ վոն՝ յուրաքանչյուր սերիայի համար 670 միլիոն վոն։ 2019 թվականի սեպտեմբերին սկսվել է հեռուստասերիալի պլանավորումն ու նախապատրաստումը։

Առաջին եթերաշրջանն երկարաձգվել է ևս մեկ սերիայով, որպեսզի այն ավարտվի երեքշաբթի օրը։

2020 թվական նոյեմբերին հեռուստասերիալն պաշտոնապես երկարաձգվել է երկրորդ և երրորդ եթերաշրջաններով՝ յուրաքանչյուրում 12 սերիա։ Նաև հայտարարվել է, որ եզրափակիչ եթերաշրջանները եթեր են հեռարձակվելու ուրբաթ և շաբաթ օրերին, ի տարբերություն առաջին եթերաշրջանի, որի սերիաները ցուցադրվել են երկուշաբթի և շաբաթ օրերին։

Քասթինգ
Իյուջին ստացել է հեռուստասերիալի գլխավոր դերերից մեկը՝ հինգ տարի դադարից հետո։ Հեռուստասերիալի քասթինը սկսվել է 2019 թվականի դեկտեմբերին և ավարտվել է 2020 թվականի հունվարին։ Սկզբնապես 2020 թվականի փետրվարին պլանավորված սցենարի ընթերցումը հետաձգվել է մինչև նույն թվականի մարտը՝ COVID-19 համավարակի պատճառով։ Ում Կի Ջունը միացել է դերասանական կազմին ապրիլին։

Նկարահանումներ
Նկարահանումները դադարեցվել են 2020 թվականի նոյեմբերի 24-ին, քանի որ երկրորդ պլանի դերասաններից մեկի COVID-19-ի թեստը դրական է եղել։ Հաջորդ օրը հաստատվել է, որ Ում Կի Ջունի, Փաք Ին Սոկի և Բոն Տե Գյուի թեստերը բացասական են։

Թողարկում
Առաջին թիզերը ցուցադրվել է SBS հեռուստաալիքի եթերով 2020 թվականի սեպտեմբերի 22-ին։ Առաջին եթերաշրջանի պրեմիերան տեղի է ունեցել 2020 թվականի հոկտեմբերի 26-ին SBS TV-ով և ցուցադրվել է յուրաքանչյուր երկուշաբթի և երեքշաբթի՝ կորեայի ժամանակով ժամը 22։00-ին։ Երկրորդ եթերաշրջանի պրեմիերան տեղի է ունեցել 2021 թվականի փետրվարի 19-ին և ցուցադրվել է յուրաքանչյուր ուրբաթ և շաբաթ՝ կորեայի ժամանակով ժամը 22։00-ին։

Սաունդթրեք

1-ին եթերաշրջան

2-րդ եթերաշրջան

Մաս 1-ին

Մաս 2-րդ

Մաս 3-րդ

Մրցանակներ և անվանակարգեր

Ծանոթագրություններ

Արտաքին հղումներ 
  (1-ին եթերաշրջան)
  (2-րդ եթերաշրջան)
 «Պենտհաուսը»  «Chorokbaem Media»-ում

2020 հեռուստասերիալներ
Հարավկորեական դրամա հեռուստասերիալներ
Կորեերեն հեռուստասերիալներ